**DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-173 „DĖL 2023–2024 MOKSLO METŲ PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO“ PAKEITIMO**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 1 dalies 6 punktu, 15 straipsnio 4 dalimi, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ 7.1. punktu, Rokiškio rajono savivaldybės švietimo įstaigose taikomų priešmokyklinio ugdymo organizavimo modelių aprašu, patvirtintu Rokiškio rajono savivaldybės tarybos 2016 m. gegužės 27 d. sprendimu Nr. TS-128 „Dėl Rokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“, Rokiškio rajono savivaldybės taryba nusprendžia:

Pakeisti Rokiškio rajono savivaldybės tarybos 2023 m. gegužės 25 d. sprendimo Nr. TS-173 ,,Dėl 2023–2024 mokslo metų priešmokyklinio ugdymo organizavimo modelių ir grupių skaičiaus Rokiškio rajono savivaldybės švietimo įstaigose patvirtinimo“ priedą ir jį išdėstyti nauja redakcija (pridedama).

Savivaldybės meras Ramūnas Godeliauskas

Audronė Rekertienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-173 „DĖL 2023–2024 MOKSLO METŲ PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO“ PAKEITIMO“**

**AIŠKINAMASIS RAŠTAS**

2023 m. rugsėjo 13 d.

Projekto rengėjas – Audronė Rekertienė, Švietimo ir sporto skyriaus vyriausioji specialistė.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pakeisti Rokiškio rajono savivaldybės tarybos 2023 m. gegužės 25 d. sprendimo Nr. TS-173 „Dėl 2023–2024 mokslo metų priešmokyklinio ugdymo organizavimo modelių ir grupių skaičiaus Rokiškio rajono savivaldybės švietimo įstaigose patvirtinimo“ priedą ir jį išdėstyti nauja redakcija. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Rokiškio rajono savivaldybės tarybos 2023 m. gegužės 25 d. sprendimas Nr. TS-173 „Dėl 2023–2024 mokslo metų priešmokyklinio ugdymo organizavimo modelių ir grupių skaičiaus Rokiškio rajono savivaldybės švietimo įstaigose patvirtinimo“.  Lietuvos Respublikos vietos savivaldos įstatymo 7 straipsnio 1 dalies 6 punktas (*priešmokyklinio ugdymo užtikrinimas*), 15 straipsnio 4 dalis (*Savivaldybės taryba gali pakeisti, panaikinti savivaldybės tarybos priimtus sprendimus)*, Priešmokyklinio ugdymo tvarkos aprašo 7.1. punktas (*kasmet tikslina ir tvirtina Mokyklas, vykdančias Programą, Grupių Mokyklose skaičių ir pasirinktą(-us) konkretų(-ius) Modelį(-ius)*), Rokiškio rajono savivaldybės švietimo įstaigose taikomų priešmokyklinio ugdymo organizavimo modelių aprašo *(2016 m. gegužės 27 d. sprendimas Nr. TS-128)* 2 punktas reglamentuoja *,,Rokiškio rajono savivaldybės administracijos Švietimo skyrius, įvertinęs švietimo įstaigų pasirinktus priešmokyklinio ugdymo organizavimo modelius, prireikus juos teikia tvirtinti Rokiškio rajono savivaldybės tarybai iki kitų mokslo metų pradžios“,* todėl tikslinami priešmokyklinio ugdymo modeliai Rokiškio lopšelio-darželio ,,Pumpurėlis“ 2 grupės dirbs pagal I modelį – priešmokyklinio ugdymo grupės, 1 grupė dirba pagal II modelį – jungtinė priešmokyklinė grupė. Grupių darbo trukmė nesikeičia. Rokiškio Senamiesčio progimnazijos Laibgalių ikimokyklinio ir priešmokyklinio ugdymo skyriaus 1 grupė dirbs pagal IX modelį – jungtinė ikimokyklinė grupė, grupės darbo laiko trukmė – 8 val.  Kitose savivaldybės švietimo įstaigose modeliai, grupių darbo laiko trukmė nesikeičia. |
| 3. | Laukiami rezultatai | Pagal poreikį ir esamus išteklius Rokiškio rajono savivaldybės švietimo įstaigose sukomplektuotos grupės, kuriose bus įgyvendinama priešmokyklinio ugdymo programa. |
| 4. | Lėšų poreikis ir šaltiniai | Mokymo ir biudžeto lėšos. |
| 5. | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Informaciją dėl priešmokyklinio ugdymo grupių modelių 2023–2024 mokslo metams Švietimo ir sporto skyriui pateikė švietimo įstaigų direktoriai**.** |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |